Muinaisen talon ritiläperustukset, josta Çayönü tunnetaan.
  
{{{alt}}}Çayönü TepesiÇayönü Tepesi
**Çayönü Tepesi** tai lyhyemmin Cayönü, oli nuoremman kivikauden aikainen kylä Diyarbakırin maakunnassa Kaakkois-Turkissa. Arkeologit ovat tutkineet kaivauksissaan paikalla maanviljelyn syntyä. Paikka on Diyarbakırista 40 kilometriä koilliseen, Taurusvuorten juurella ja Tigris-joen yläjuoksulla sen haaran Bogazcay-joen varrella. Kylässä asuttiin noin 7200–6600 eaa. Sieltä on löydetty varhaisimmat merkit sian kesyttämisestä, ja melko varmasti myös varhaista viljaa, emmeriä ja einkornia, muttei ohraa. Çayönü Tepesissä on vanhin tunnettu terrazzolattia, joka oli tehty poltetusta kalkkikivestä tehdystä betonista.

Ihmisiä haudattiin talojen alle. Paikasta on löydetty myös varhaista keramiikkaa ja kupariesineitä. Kylässä asuttiin esikeraamisella neoliittisella kaudella jaksoilla PPNA ja PPNB sekä keraamisella neoliittisella kaudella. Paikalla saattoi olla varhaista kasteluviljelyä..

Kolme säilyneistä rakennuksista oli suuria, ehkä päälliköiden asumuksia tai yhteisiä rakennuksia. Tämä viittaa joko uskonnolliseen tai päällikkövaltaiseen yhteiskuntaan. Ei-asuinrakennuksien lattiat olivat litteistä kivistä tehtyjä. Çayönü poikkeaa muista löydetyistä varhaisista viljelykylistä juuri rakennustensa suuren koon takia. Joidenkin mukaan paikalla asui pieni työtä tekemätön joukko, ja suuri työtä tekevä joukko.

Çayönün alempi kerros noin 8800–8500 eaa. on paikallaan oleva metsästäjä-keräilijöiden asutus. Ylemmässä kerroksessa näkyy lampaanhoidon aloitus ensimmäisten paikkojen joukossa noin 7300 eaa..

Sijainti
--------

Çayönü sijaitsee noin 40 km Diyarbakirista luoteeseen, Tigris-joen latvoilla.
Tarkemmin paikka on Bogaz-joen varrella Boncuklusta noin 2 km länteen, noin 5 km Erganista lounaaseen. Se on viljavan tsangon "lahdelmassa" vuorten ja tasangon välisellä alueella.

Varhainen kupari
----------------

Çayönü Tepesistä on löydetty varhaisa kupariesineitä.  Esineet tehtiin melko läheltä löydetystä luonnonkuparista ehkä noin 8200-7500 eaa. Esineet ovat neuloja, koukkuja, naskaleita, helmiä ja kiekkoja.

Talotyyppien kehitys
--------------------

Çayönü Tepesin ensimmäisen 9250–8750 radiohiilivuotta sitten vallineen kauden eri kerrostumista löydetyt talot poikkeavat huomattavastikin tyypiltään. Alussa paikalle tehtiin savetuista vitsaspunoksista pyöreitä tai pyöreänurkkaisia karkeasti tehtyjä taloja, joskus kiviperustalle. Seuraavassa vaiheessa talojen perustat muuttuivat ainakin osin ikään kuin kampamaiseksi niin sanotussa ristikkopohjavaiheessa. Tämän rakenteen arvellaan kuivattaneen talon lattian kosteana ja kylmänä vuodenaikana.

Talotyyppien muuttuessa ajan mukana tapahtui huomattavia muutoksia kylän elinkeinorakenteessa. Cayonuun tuodun obsidiaanin määrä alkoi kasvaa GP eli ristikkokaava, jolloin piikivi harveni työkalujen teossa. Se kasvoi voimakkaasti BPP eli Broad Pavement Plan-kaudella solumaisen pohjakaavan kaudelle asti. Maanviljely alkoi yleistyä BPP-kaudella, ja jatkoi yleistymistään solumaisen pohjakaavan kaudella. solumaisen pohjakaavan kaudella alettiin paimentaa vuohia ja lampaita. Solumaisen pohjakaavan kauden lopussa tai seuraavan LRP-kauden alussa kesytettiin sika. 

Çayönün obsidiaani saatiin Lounais-Turkin Bingölistä Eufratin latvoilta ja myös muualta, ehkä aivan Vanjärven pohjoispuolelta. Eufratin latvojen ja Vanjärven seudun obsidiaania vietiin Ali Koshiin asti Zagros-vuorten kaakkoispuolelle Khuzestaniin. Tämä kauppa kattoi Zagrosvuoret, Pohjois-Mesopotamian. Kaakkois-Turkin ja Syyrian sekä Pohjois-Israelin Byblokseen ja Tell Ramadiin asti. Toinen obsidiaanilähde sijaitsi keskisessä Vähässä-Aasiassa, josta obsidiaania kaupattiin Etelä-Turkkiin ja Levanttiin eli Länsi-Syyriaan ja Israeliin aina eteläiseen Beidhaan asti.

| Engl. lyhenne | Engl. nimi | Tyyppi | Kausi | Ajoitus BP | Obsidiaanin suhteellinen osuus | Huomautuksia |
| --- | --- | --- | --- | --- | --- | --- |
| BP | Basal Pits | pyöreä | PPNA | 10200–9400 | 0,05 | karkeatekoisia, lähinnä keittopaikkoja , luuneuloja |
| GP | Grill Plan | ristikko | PPNA | 9400–9100? | 0,25 | laastilattia, piikivisiä mikroporia, kivisiä kaulanauhoja, työstettyä kuparia |
|  | Channeled | kanavoitu | varhainen PPNB | 9100–9000 |  |  |
| BPP | Broad Pavement Plan | kivipohjaiset | keskimmäinen PPNB | 9000–8600? | 0,50 | Terrazzolattia, laattakivipohja, kivimaljoja. Maanviljely alkaa yleistyä. |
| CP | Cell Plan | solumaiset | myöhäinen PPNB | 8600–8300? | 0,95 | Tämä kerrostuma säilyi, koska paloi. Suuria obsidiaanityökaluja, vehnä, linssit ja palot viljelyssä. Lammas ja vuohi kesytettiin, sika kesytettiin aivan kauden lopussa tai seuraavan alussa. |
| LRP | Large Room Plan | suurhuoneiset | päättävä PPNB | 8200–8000 | 1,0 | LRP luisia ja sarvisia keihäitä, joitain keramiikkalöytöjä. |

Lähteet
-------

1. ↑  Cayonu – Ancient Village or Settlement in Turkey *The Megalithic Portal*.  4.8.2006. Viitattu 26.6.2020. (englanniksi)
2. ↑  Development of Southern Mesopotamian Economic Structure *Garth L. Bawden – The University of New Mexico*. Viitattu 26.6.2020. (englanniksi)
3. ↑  Ihmisen suku, osa 2, Kivikauden ihmiset, ISBN 951-0-18780-1, WSOY 1994, sivu 28, Anatolian varhaiset asuinpaikat
4. ↑  Göbekli tepe Tour Turkey, luku Cayonu
5. ↑  Göbekli tepe Tour Turkey, luku Cayonu, alkup. lähde mm. Cambel and Braidwood 1983.
6. ↑  Early Copper Production- Reconstructing the Pyrotechnological Process Aaron N Shugar Buffalo State College, Art Conservation Department SMCI -Smithsonian Museum Conservation Institute Metals Conservation Summer Instit ute May 27 –June 7, 2006
7. ↑  Cayönü Tepesi *www.tf.uni-kiel.de*. Viitattu 30.5.2016.
8. ↑  Edward Pegler: A primer on old-world metals before the Copper age (revised) *Armchair prehistory*.  30.8.2015. Viitattu 30.5.2016.
9. 1 2 3  Pre-Pottery Neolithic Çayönü Tepesi *The History of the Ancient Near East*. Viitattu 26.6.2020. (englanniksi)
10. ↑  Hoopes, John W.: Middle East. *Web.ku.edu/~hoopes*.  Arkistoitu 1.12.2010. Viitattu 26.6.2020. (englanniksi)
11. ↑  s 155*lähde tarkemmin?*
12. ↑  Charles R. Redman: *The Rise of Civilization, From Early Farmers to Urban Society in the Ancient Near East*, s. 144. State University of New York, Binghamton W. H. Freeman and Company, San Francisco 1978, ISBN 0-7167-0056-5
13. ↑  Charles R. Redman: *The Rise of Civilization, From Early Farmers to Urban Society in the Ancient Near East*, s. 155. State University of New York, Binghamton W. H. Freeman and Company, San Francisco 1978, ISBN 0-7167-0056-5
14. ↑  Jessica Pearson,
Matt Grove,Metin Özbek, Hitomi Hongo: Food and social complexity at Çayönü Tepesi, southeastern Anatolia: Stable isotope evidence of differentiation in diet according to burial practice and sex in the early Neolithic (html) (DOI: 10.1016/j.jaa.2013.01.002) *Journal of Anthropological Archaeology 32(2):180–189*.  June 2013. Viitattu 19.12.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Çayönü Tepesi**.
* Çayönü (Arkistoitu – Internet Archive) from About.com (englanniksi)
* Çayönü from Ancient Near East (englanniksi)
* Von Cayönü nach Catal Hüyük (saksaksi)